Imtella' Awwissu 15, 2021 - Aġġornata 15 Ta' Awwissu, 2021 10:21am Il-Pulizija arrestat żewġ irġiel wara sejba ta' madwar nofs kilo kokaina b'valur fis-suq ta' madwar €27,000. Fi stqarrija, il-Pulizija qalet li l-allegat traffikar ta' droga seħħ fil-Belt Valletta. Iż-żewġ persuni arrestati, raġel ta' 41 sena u raġel ieħor ta' 58 it-tnejn residenti l-Mellieħa, kellhom ukoll madwar €19,000 fi flus kontanti. Il-Maġistrat tal-Għassa Ian Farrugia ħatar inkjesta dwar dan il-każ. L-irġiel se jistressqu l-Qorti dalgħodu quddiem il-Maġistrat tal-Għassa Caroline Farrugia Frendo.